als_Latn dik_Latn sag_Latn
SHBA për zgjidhjen e ngërçit politik
Ndihmëssekretarja Nuland siguron Presidenten Jahjaga se e ka mbështetjen e plotë të Qeverisë Amerikane në përpjekjet e saj që me liderët e partive politike të gjejë mënyrën për të ecur përpara në konstituimin e Kuvendit dhe formimin e Qeverisë.
Politiko
E Shtunë, 27 Shtator 2014 | 08:33
0 Komente.
Presidentja Atifete Jahjaga zhvilloi një takim në New York, me Ndihmëssekretaren amerikane të Shtetit për Evropë dhe Azi, Victoria Nuland, me të cilën ka diskutuar për zhvillimet e fundit në Kosovë dhe proceset nëpër të cilat po kalon vendi.
Presidentja Jahjaga e njoftoi Nuland për përpjekjet që po bëhen në Kosovë për krijimin e institucioneve të vendit, përfshirë konstitutimin e Kuvendit të Kosovës dhe formimin e qeverisë së re, duke theksuar se deri më tani konsolidimi i institucioneve ka qenë i lidhur ngushtë me interpretimet ligjore të Kushtetutës së Republikës së Kosovës, që ka dëshmuar pjekurinë politike dhe demokratike të vendit dhe partive politike për të zgjidhur kontestet përmes institucioneve të thirrura për ta bërë një gjë të tillë dhe për t’i respektuar vendimet e këtyre institucioneve të pavarura.
Presidentja e theksoi rëndësinë që zgjidhja e ngërçit politik të bëhet nga deputetët e Kuvendit të Kosovës, të cilëve u është besuar vota e qytetarëve për t’i çuar përpara proceset e rëndësishme në Kosovë dhe për t’i kryer me përgjegjësi misionin dhe obligimet që shteti ynë ka marrë përsipër, thuhet në një njoftim të Presidencës.
Presidentja Jahjaga, duke shquar fillimin e konsultimeve me partitë politike parlamentare të Republikës të Kosovës, e theksoi rolin e saj në këtë proces si faktor i unitetit dhe garantuese e funksionimit demokratik të institucioneve për ndihmën në gjetjen e formulës së përshtatshme politike që do t’i hapte rrugë krijimit të institucioneve.
Ajo tha se Kosova mbetet e paluhatur në orientimin e saj që të jetë një partnere e fuqishme e Shteteve të Bashkuara të Amerikës në Evropën Juglindore, e përkushtuar të ecë drejt integrimit evropian dhe anëtarësimit në Bashkimin Evropian dhe NATO.
Ndihmëssekretarja Nuland e siguroi Presidenten Jahjaga se ajo e ka mbështetjen e plotë të qeverisë amerikane në përpjekjet e saj që me liderët e partive politike të Kosovës të gjejë mënyrën për të ecur përpara në konstituimin e Kuvendit dhe formimin e qeverisë në përputhje me Kushtetutën e Kosovës dhe vendimet e Gjykatës Kushtetuese.
“Shtetet e Bashkuara të Amerikës mirëpresin vazhdimin e një marrëdhënieje të afërt me Kosovën e përkushtuar ndaj rendit dhe ligjit, dialogut me Serbinë dhe të ardhmes euroatlantike”.
als_Latn als_Latn slv_Latn als_Latn als_Latn als_Latn als_Latn als_Latn als_Latn als_Latn als_Latn als_Latn